b'\n_START_ARTICLE_\nLietuvos sportinio pokerio federacija\n_START_PARAGRAPH_\nLietuvos sportinio pokerio federacija (LSPF)\xc2\xa0\xe2\x80\x93 organizacija, koordinuojanti sportinio pokerio veikl\xc4\x85 Lietuvoje bei vienijanti sportinio pokerio asociacijas ir klubus._NEWLINE_LSPF priklauso 7 regionin\xc4\x97s asociacijos: Vilniaus sportinio pokerio asociacija, Kauno sportinio pokerio asociacija, Paj\xc5\xabrio pokerio klubas, \xc5\xa0iauli\xc5\xb3 sportinio pokerio asociacija \xe2\x80\x9eFull House\xe2\x80\x9c, Panev\xc4\x97\xc5\xbeio, Druskinink\xc5\xb3 ir Alytaus sportinio pokerio asociacijos.\n_START_SECTION_\nIstorija\n_START_PARAGRAPH_\nLSPF buvo \xc4\xafkurta Vilniuje 2010\xc2\xa0m. vasario 23 d._NEWLINE_2010\xc2\xa0m. kovo 20 d. K\xc5\xabno kult\xc5\xabros ir sporto departamentas pripa\xc5\xbeino LSPF kaip sporto federacij\xc4\x85. Pirmuoju federacijos prezidentu i\xc5\xa1rinktas \xc5\xbeurnalistas Andrius Tapinas.\n_START_SECTION_\nTurnyrai, renginiai\n_START_PARAGRAPH_\n2010\xc2\xa0m. baland\xc5\xbeio 24 d. Vilniaus \xe2\x80\x9eLitexpo\xe2\x80\x9c parod\xc5\xb3 r\xc5\xabmuose \xc4\xafvyko inauguracinis turnyras, kuriame dalyvavo arti 300 \xc5\xbeaid\xc4\x97j\xc5\xb3 i\xc5\xa1 visos Lietuvos. Nugal\xc4\x97toju tapo Viktoras Vainutis i\xc5\xa1 Vilniaus._NEWLINE_2010\xc2\xa0m. gegu\xc5\xbe\xc4\x97s 29 d. Kauno Karinink\xc5\xb3 ramov\xc4\x97je \xc4\xafvyko PokerStars.net taur\xc4\x97\xc2\xa0\xe2\x80\x93 LSPT Kaunas turnyras, sutrauk\xc4\x99s apie 250 Lietuvos pokerio \xc5\xbeaid\xc4\x97j\xc5\xb3. \xc5\xa0iame turnyre nugal\xc4\x97jo Tomas Ve\xc5\xa1\xc4\x8di\xc5\xabnas i\xc5\xa1 \xc5\xa0ilal\xc4\x97s._NEWLINE_2010\xc2\xa0m. rugpj\xc5\xab\xc4\x8dio 21 d. Palangos vie\xc5\xa1butyje \xe2\x80\x9eVanagup\xc4\x97" \xc4\xafvyko PokerStars.net taur\xc4\x97\xc2\xa0\xe2\x80\x93 LSPT Palanga turnyras, kuris sutrauk\xc4\x97 per 170 sportinio pokerio \xc5\xbeaid\xc4\x97j\xc5\xb3. Dvi dienas trukusias var\xc5\xbeybas laim\xc4\x97jo Egidijus Adomkaitis._NEWLINE_2011\xc2\xa0m. rugpj\xc5\xab\xc4\x8dio 19 d. Palangos vie\xc5\xa1butyje \xe2\x80\x9e\xc5\xbdilvinas\xe2\x80\x9c_NEWLINE_\xc4\xafvyko \xe2\x80\x9ePokerStars.net\xe2\x80\x9c taur\xc4\x97\xc2\xa0\xe2\x80\x93 LSPT Palanga turnyras, kuris sutrauk\xc4\x97 169 sportinio pokerio \xc5\xbeaid\xc4\x97jus. Tris dienas trukusias var\xc5\xbeybas laim\xc4\x97jo Jok\xc5\xabbas Merkelis.'